
Kokouksen laillisuus ja päätösvaltaisuus<br>
KASOPLTK 10.02.2022 § 11<br>
Kuntalain 103 §:n mukaan toimielin on päätösvaltainen, kun enemmän kuin<br>
puolet jäsenistä on läsnä.<br>
Kunnan hallintosäännön 148 §:n mukaan toimielimen kokous on laillinen,<br>
kun kokouskutsu on toimitettu toimielimen jäsenille vähintään neljä (4)<br>
päivää ennen kokousta.<br>
Kiireellisissä tapauksissa kokous voidaan pitää määräaikaa lyhyemmällä<br>
ajalla, mikäli kokouksesta saadaan tieto kaikille jäsenille tai näiden<br>
henkilökohtaisille varajäsenille. Myös milloin kaikki jäsenet ovat paikalla,<br>
kokous voidaan pitää kokouskutsua lähettämättä.<br>
Päätösehdotus<br>
<br>
Kokous todetaan laillisesti koolle kutsutuksi ja päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
<br>

Pöytäkirjantarkastajien valinta<br>
KASOPLTK 10.02.2022 § 12<br>
Kunnan hallintosäännön 168<br>
toimielimen päättämällä tavalla.<br>
<br>
§:n<br>
<br>
mukaan<br>
<br>
pöytäkirja<br>
<br>
tarkastetaan<br>
<br>
Päätösehdotus<br>
<br>
Lautakunta päättää valita keskuudestaan kaksi jäsentä tarkastamaan tästä<br>
kokouksesta laadittavan pöytäkirjan. Pöytäkirjantarkastajiksi valitaan Henna<br>
Rautavuo-Hätönen ja Taina Elonen.<br>
<br>
Päätös<br>
<br>
Ehdotus hyväksyttiin.<br>
<br>

Esityslistan hyväksyminen<br>
KASOPLTK 10.02.2022 § 13<br>
<br>
Päätösehdotus<br>
<br>
Kokouksen esityslista hyväksytään kokouksen työjärjestykseksi.<br>
<br>
Päätös<br>
<br>
Ehdotus hyväksyttiin.<br>
<br>

Oppilas- ja opiskelijahuoltopalveluiden siirtyminen hyvinvointialueelle vuonna 2023<br>
KASOPLTK 10.02.2022 § 14<br>
1/12.00.00/2022<br>
Sosiaali- ja terveydenhuollon uudistuksessa sosiaali- ja terveydenhuollon<br>
palvelut siirtyvät hyvinvointialueiden järjestämisvastuulle 1.1.2023.<br>
Samassa yhteydessä opiskeluhuollon palvelut, koulu- ja<br>
opiskeluterveydenhuolto sekä kuraattori- ja psykologipalvelut, kootaan<br>
yhden järjestäjän vastuulle hyvinvointialueelle. Opiskeluhuollon palvelut<br>
toteutetaan kuitenkin edelleen kouluilla ja oppilaitoksissa. Toimiva<br>
opiskeluhuollon kokonaisuus edellyttää tiivistä kuntien opetustoimen ja<br>
hyvinvointialueen välistä yhteistyötä.<br>
Kuntakohtainen haastattelu- ja verkkokyselykierros toteutettiin marraskuun<br>
2021 aikana. Oppilas- ja opiskelijahuollon tilajärjestelyt on kartoitettu<br>
joulukuun loppuun mennessä. Opiskeluhuollon siirtymistä käsitellään eri<br>
oppilas- ja opiskelijahuollon työryhmissä ja sivistysjohtajien ohjausryhmän<br>
kaikissa kokouksissa.<br>
Siirtymisestä viestitetään henkilöstölle säännöllisesti pidettävillä<br>
infotilaisuuksilla.<br>
Asikkalan kunnan osalta keskusteluun on nostettu kunnan hyvä resursointi<br>
oppilas- ja opiskelijahuollon palveluihin. Kuraattoripalveluita koskevan<br>
mitoituksen lisäksi on tärkeää tiedostaa kuntien erilaiset toimintaympäristöt<br>
esim. koulujen sijainti ja oppilaiden koulunkäyntikykyisyys. Palveluiden<br>
saatavuus, jatkuvuus ja sujuvuus tulee turvata muutoksen yhteydessä,<br>
painottaen kouluissa tapahtuvaa yhteisöllistä oppilas- ja opiskeluhuoltoa.<br>
Kunnan etuna ovat pienen kunnan ketteryys, verkostoituminen ja<br>
yhteistyömuotojen helppous. Psykologipalveluiden saatavuus tulee<br>
olemaan myös jatkossa haasteellista.<br>
Hyvinvointialueelle siirtyvät palvelut koskevat esi- ja perusopetuksen<br>
alaista henkilökuntaa ja palveluita. Varhaiskasvatuksen kuraattoripalvelut<br>
ovat jäämässä kunnan omaan palveluntuotantoon.<br>
Lautakunta käy keskustelun tulevasta uudistuksesta. Asiaan palataan<br>
tarvittaessa kevään ja syksyn aikana.<br>
Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta toteaa oppilas- ja opiskelijahuollon siirtymiseen liittyvän<br>
valmistelutyön. Lautakunta painottaa palveluiden saatavuutta, jatkuvuutta<br>
<br>

ja sujuvuutta hyvinvointialueelle siirryttäessä. Lautakunta kokee tärkeänä,<br>
että varhaiskasvatuksen kuraattoripalvelut säilyvät oman kunnan<br>
palvelutuotannossa.<br>
Päätös<br>
<br>
Ehdotus hyväksyttiin.<br>
<br>

Hankepäätöksen aloittaminen: Valtion erityisavustus koulusegregaation vähentäminen<br>
Asikkalan kunnassa<br>
KASOPLTK 10.02.2022 § 15<br>
19/12.00.00/2022<br>
Valtion erityisavustuksen OKM/1282/520/2021 tavoitteena on auttaa<br>
kaupunkeja ja kuntia kehittämään perusopetuksen oppilasalueisiin,<br>
peruskoulujen ja varhaiskasvatusyksiköiden naapurustoihin sekä<br>
lähikouluperiaatteen toteutumiseen liittyvää hallinnonalojen välistä<br>
yhteistyötä ja tiedonvaihtoa.<br>
Avustuksen määrä on 46 080,00 euroa, 80 % kokonaiskustannuksista.<br>
Avustuksen tulee kohdentua koulusegregaation vähentämiseen. Valtion<br>
erityisavustusta voidaan käyttää seuraaviin toimiin:<br>
- hankkeen koordinaatiosta ja kehittämisestä vastaavan henkilöstön<br>
palkkakuluihin<br>
- avustuksen tavoitteita toteuttavasta kehittämistoiminnasta,<br>
koordinaatiotoiminnasta, selvityksistä, viestinnästä ja yhteistyöstä koituviin<br>
kuluihin.<br>
Hankesuunnitelmassa painotetut teemat ovat:<br>
1) Lähikoulut edistävät koulutuksen tasa-arvoa sekä lasten ja nuorten<br>
hyvinvointia, samassa yhteydessä järjestämme varhaiskasvatuksen ja<br>
ikäihmisten palveluita kylillä - erityisesti kolmessa kyläkoulussa<br>
kehitettävä palvelukokonaisuus varhaiskasvatuksesta ikäihmisiin koko<br>
kylä kasvattaa periaatteella, kyläkouluista toiminnallisia keskuksia<br>
2) Perhe- ja nuorisotyö sekä harrastustoiminta vahvistavat lasten ja<br>
nuorten osallisuutta - osallisuuden koordinointi koko Asikkalassa nuorisotoimen, koulujen kerhotoiminnan, avoimen varhaiskasvatuksen<br>
järjestäminen kylällä<br>
3) Yhteistyö luo yhteisöllisyyttä ja turvallisuutta - osallisuuden ja<br>
talkooperinteen uusi tuleminen<br>
Lähtökohtaisesti kaikissa toteutusvaiheissa edetään osallistamisen kautta.<br>
Hanke painottuu ympäristöministeriön hankkeen teemojen toteuttamiseen<br>
paikallisesti Asikkalan kunnassa. Lähiöohjelma ja segregaatio ovat arkea<br>
myös pienemmissä kunnissa vähenevän lapsimäärän takia.<br>
Tuloksia hyödynnetään kasvatus- ja opetuspalveluiden laatustrategiassa<br>
sekä lasten ja nuorten hyvinvointikertomuksessa.<br>
Avustuksen käyttöaika on 25.11.2021- 31.12.2023.<br>
Lautakunta käy keskustelun hankkeen keskeisistä tavoitteista ja sisällöistä.<br>
<br>
Asikkalan kunta<br>
<br>
Pöytäkirja<br>
<br>
Kasvatus- ja opetuslautakunta<br>
<br>
§ 15<br>
<br>
2/2022<br>
<br>
10<br>
<br>
10.02.2022<br>
<br>
Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta päättää aloittaa hankkeen koulusegregaation vähentämiseksi<br>
Asikkalan kunnassa. Hankkeen tavoitteena on kehittää kuntaan<br>
toimintamalleja, jotka tukevat kyläkoulujen toimintaa, yhteisöllisyyttä ja<br>
osallisuutta. Hanke ajoittuu vuoden 2023 loppuun asti.<br>
<br>
Päätös<br>
<br>
Ehdotus hyväksyttiin.<br>
Henna Rautavuo-Hätönen ilmoitti olevansa esteellinen<br>
(palvelussuhdejäävi) ja poistui kokouksesta tämän pykälän käsittelyn<br>
ajaksi.<br>
Saana Kunttu valittiin pöytäkirjantarkastajaksi tähän pykälään.<br>
<br>

Sivistyspalvelujen seudullisen yhteistyöverkoston vuoden 2022 toimintasuunnitelma<br>
KASOPLTK 10.02.2022 § 16<br>
1762/00.04.01/2021<br>
Päijät-Hämeen sivistyspalvelujen seudullisen kehittämisverkoston<br>
toimintasuunnitelma rakennetaan vuosittain verkoston itsearvioinnin<br>
tulosten pohjalta. Seudullista yhteistoimintaa ohjaa Päijät-Hämeen kuntien<br>
johtavista viranhaltijoista koostuva ohjausryhmä, joka vastaa<br>
toimintasuunnitelman toteuttamisesta ja saattaa sen tiedoksi<br>
alaisuudessaan toimivalle seudulliselle kehittämisverkostolle.<br>
Toimintasuunnitelmaa toteutetaan vuosikellon mukaisesti. Vuoden 2022<br>
toimintasuunnitelmaan on sisällytetty ne keskeiset asiat, joissa<br>
yhteistyöverkoston toiminnassa halutaan onnistua vuoden 2022 aikana.<br>
Toimintasuunnitelman sisältönä vuodelle 2022 ovat:<br>
 saattaa seutuyhteistyöasiat säännölliseksi osaksi kunnan sivistyksen<br>
johtoryhmätyöskentelyä<br>
 seudullinen uutiskirje kaksi kertaa vuodessa<br>
 valtakunnallisten verkostojen hyödyntäminen osana seutuyhteistyötä<br>
 seudulliset väestökehityksen realiteetit osana palveluverkkoratkaisuja<br>
tulevaisuudessa<br>
Kriittiset menestystekijät yhteistoimintaverkoston toiminnassa on<br>
tunnistettu ja ne ovat:<br>
 verkoston ja ohjausryhmän jäsenten sitoutuminen<br>
yhteistoimintasopimuksen sisällön noudattamiseen<br>
 valmistautuminen ja läsnäolo kokouksissa<br>
 henkilöstövaihdokset -perehdyttäminen<br>
 tiedon kulku, viestinnälliset kuilut.<br>
Vuoden 2022 aikana jatketaan varhaiskasvatuksen ja perusopetuksen<br>
meneillään olevia kehittämishankkeita ja haetaan ohjausryhmän<br>
päätöksellä uusia erityisavustuksia kehittämistoiminnan tueksi.<br>
Päijät-Hämeen johtavista sivistys- ja hyvinvointiviranhaltijoista koostuva<br>
ohjausryhmä kokoontuu säännöllisesti kuukausittain ja<br>
toimintasuunnitelman toteutumista seurataan ohjausryhmän hyväksymän<br>
vuosikellon mukaisesti. Sivistyspalveluiden eri toimintasektoreiden<br>
kehittämisryhmät työstävät yhdessä palvelutuotannon kehittämistä<br>
ohjausryhmän alaisuudessa. Yhteistoimintaverkoston visiona on, että<br>
Päijät-Häme on opetuksen ja kulttuurin kärkimaakunta.<br>
Sivistysjohtajien ohjausryhmän alainen kehittämisverkosto:<br>
- varhaiskasvatuksen kehittämisryhmä, Hillevi Anttila<br>
<br>

OOOT-kehittämisryhmä (oppilas-ja opiskelijahuolto) Anna PerikangasMuukka<br>
Opetussuunnitelmatyön kehittämisryhmä, Petri Haapanen<br>
TVT-kehittämisryhmä, Petri Manninen<br>
Arvo-kehittämisryhmä (laatu ja kyselyt), Sari Puputti<br>
talousvastaavien työryhmä (sis. joukkoliikenteen), Aija Viikilä<br>
kirjasto. ja tietopalveluiden kehittämisryhmä, Tanja Kairimo<br>
liikunta- ja vapaa-aikapalveluiden kehittämisryhmä, Matti Kettunen<br>
nuorisopalveluiden kehittämisryhmä, Henna Rautavuo-Hätönen<br>
Lasten kulttuurikeskus-Efekti, Matti Kettunen<br>
lukioiden kehittämisryhmä, Jarkko Koponen<br>
<br>
Tämän lisäksi on hankepohjaisia kehitttämisryhmiä esim.<br>
oppivelvollisuuden laajentamisen pohjalta perustettu opinto-ohjauksen<br>
kehittämisryhmä, jossa on mukana Niina Koskinen. Lisäksi seudullista<br>
yhteistyötä tehdään hyvinvointipalveluiden osalta mm. LAPE-työssä ja<br>
perhekeskusverkostossa. Näissä ryhmissä ovat Marja Koivisto ja Matti<br>
Kettunen.<br>
Kunnassa toimivat kehittämisryhmät kokoontuvat säännöllisesti tiedottaen<br>
oman ryhmän keskeisistä asioita. Vuoden 2022 aikana tavoitteena on<br>
tehdä kehittämisryhmien työtä enemmän näkyväksi arjen työssä.<br>
<br>
Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta hyväksyy sivistyspalveluiden seudullisen yhteistyöverkoston<br>
toimintasuunnitelman vuodelle 2022 ja toimittaa sen edelleen<br>
kunnanhallitukselle tiedoksi.<br>
<br>
Päätös<br>
<br>
Ehdotus hyväksyttiin.<br>
<br>

Tehostetun henkilökohtainen oppilaanohjauksen suunnitelma<br>
KASOPLTK 10.02.2022 § 17<br>
26/12.00.02/2022<br>
Perusopetuksen järjestäjillä on velvoite tarjota tehostettua<br>
henkilökohtaista oppilaanohjausta sellaisille oppilaille, joilla havaitaan<br>
perusopetuksen jälkeisiin jatko-opintoihin hakeutumiseen liittyvä tuen<br>
tarve. Tätä kutsutaan tehostetuksi henkilökohtaiseksi oppilaanohjaukseksi.<br>
Perusopetuslaki 11a §: Oikeus saada oppilaanohjausta.<br>
Perusopetuslaissa tarkoitetun opetuksen valtakunnallisista tavoitteista ja<br>
perusopetuksen tuntijaosta annetun valtioneuvoston asetuksen 6 §:n<br>
mukainen oppilaanohjauksen vuosiviikkotuntimäärä säilyy ennallaan.<br>
Oppilaanohjausta on 7. vuosiluokalla yksi tunti viikossa ja 8. ja 9.<br>
vuosiluokilla kaksi tuntia viikossa.<br>
Opetushallitus päättää perusopetuksen opetussuunnitelman perusteissa<br>
jatko-opintosuunnitelman keskeisistä sisällöistä ja toteutusmuodoista.<br>
Opetuksen järjestäjä voi päättää tehostetun henkilökohtaisen opintoohjauksen toteuttamistavoista ja sitä voidaan toteuttaa monialaisesti<br>
asiantuntijoiden yhteistyönä. Tehostettu henkilökohtainen ohjaus voi olla<br>
esimerkiksi oppilaalle henkilökohtaisesti annettavaa oppilaanohjausta tai<br>
pienryhmässä annettavaa oppilaanohjausta sillä edellytyksellä, että<br>
oppilaan yksilölliset lähtökohdat ja ohjaukselliset tarpeet tulevat<br>
huomioiduksi.<br>
Tehostettua henkilökohtaista oppilaanohjausta saavalle oppilaalle<br>
laaditaan henkilökohtainen jatko-opintosuunnitelma. Tavoitteena on, että<br>
oppilaan valmiuksia siirtyä perusopetuksen jälkeisiin opintoihin<br>
vahvistettaisiin suunnitelmallisesti, oppilaan yksilölliset lähtökohdat ja<br>
tarpeet huomioiden. Tehostettua henkilökohtaista oppilaanohjausta<br>
annetaan 8. ja 9. vuosiluokalla yhteensä 3-5 tuntia. Huoltajilla tulee olla<br>
tieto siitä, millä perusteilla ja miten koulussa tätä ohjausta annetaan.<br>
Tehostetun henkilökohtaisen oppilaanohjauksen tarpeen arvioi<br>
ensisijaisesti oppilaanohjaaja.<br>
Tehostetun henkilökohtaisen oppilaanohjauksen tarve:<br>
- oppilaat, joilla on tai joille ollaan laatimassa henkilökohtainen<br>
opetuksen järjestämistä koskeva suunnitelma (HOJKS).<br>
- oppilaat, joilla on tai joille ollaan laatimassa oppimissuunnitelma.<br>
- oppilaat, joiden äidinkieli on muu kuin oppilaitoksen opetuskieli.<br>
Tämän lisäksi tarvetta arvioidaan 7. vuosiluokan aikana seuraavien<br>
kriteerin mukaisesti:<br>

Oppimaan oppimisen ongelmat<br>
- tavoitteen asettelun ongelmat<br>
- tiedon hyödyntämisen ongelmat<br>
- ajattelun kehittymättömyys, epäjohdonmukaisuus, epävarmuus ja<br>
valinnan teon vaikeus<br>
Koulunkäyntiin suhtautuminen<br>
- koulumenestys<br>
- poissaolot<br>
- koulumenestyksessä tapahtunut muutos<br>
- rikkeet<br>
- uupumus<br>
- motivaatiopula<br>
Sosiaaliset syyt<br>
- kiusaaminen<br>
- yksinäisyys<br>
- koti<br>
- ulkoinen konflikti<br>
- elämäntilanteessa tapahtunut muutos<br>
- sosiaalinen toimintakyky<br>
- kyky selviytyä vastoinkäymisistä<br>
Oppilaalle, joka saa tehostettua henkilökohtaista oppilaanohjausta,<br>
laaditaan henkilökohtainen jatko-opintosuunnitelma (Perusopetuslaki 11 a<br>
§). Jatko-opintosuunnitelman tavoite on tukea oppilaan ohjausta.<br>
Oppivelvollisen siirtyessä toisen koulutuksen järjestäjän koulutukseen<br>
aikaisemman koulutuksen järjestäjän on salassapitosäännösten estämättä<br>
viipymättä toimitettava oppivelvollisen koulutuksen järjestämisen kannalta<br>
välttämättömät tiedot uudelle koulutuksen järjestäjälle (Oppivelvollisuuslaki<br>
23 §)<br>
Perusopetuslain 11 a §:ssä (1216/2020) mainittu jatkoopintosuunnitelma<br>
on arkistoitava asiakirja, kun se on laadittu osana tehostettua<br>
henkilökohtaista oppilaanohjausta.<br>
Valtio on myöntänyt korotettua valtion osuutta tehostettua oppilaan<br>
ohjausta saaville oppilaille.Valtion ohjeistuksessa on, että 1/6 oppilaista<br>
tulee saamaan tehostettu oppilaanohjausta.<br>
Tehostettua henkilökohtaista oppilaanohjausta tukevat toimet<br>
- alakouluissa toteutettavat oppilaskeskustelut kaksi kertaa kouluvuoden<br>
aikana, oppilaskeskustelujen kehittäminen 7. vuosiluokalle<br>

<br>
alakoulujen oppilaskeskustelujen aikana toteutettava suojaavien ja<br>
riskitekijöiden kartoitus (4.-6. vuosiluokat)<br>
työelämään tutustuminen, yrittäjyyskasvatus ja taksvärkkipäivä<br>
tehostetun ja erityisen tuen portaat ja tuen eri muotojen käyttäminen<br>
opetuksessa<br>
mahdollisten tuen tarpeiden kartoittaminen nivelvaiheneuvottelussa<br>
tuen portaiden kartoittaminen 7. vuosiluokalla, mahdollisten<br>
koulupsykologin tutkimusten toteuttaminen (toteutetaan<br>
lähetekäytännöllä tehostetun tai erityisen tuen oppilaille)<br>
<br>
Tehostettuun henkilökohtaiseen oppilaanohjaukseen liittyviä kriteerejä<br>
luodaan kevään 2022 aikana. Valmistelutyö etenee seudullisessa<br>
oppilaanohjauksen työryhmässä.<br>
<br>
Valmistelija<br>
<br>
Sivistysjohtaja Haapanen Petri<br>
<br>
Esittelijä<br>
<br>
Sivistysjohtaja Haapanen Petri<br>
<br>
Päätösehdotus<br>
<br>
Lautakunta päättää, että tehostettua henkilökohtaista oppilaanohjausta<br>
annetaan lähtökohtaisesti oppilaille, jotka ovat yleisopetuksen tai<br>
erityisopetuksen pienryhmissä sekä JOPO-luokassa. Tehostetun<br>
henkilökohtaisen oppilaanohjauksen tarpeen arvioi ensisijaisesti<br>
oppilaanohjaaja. Yleisopetuksen oppilaiden kriteeristö luodaan kevään<br>
2022 aikana. Päivitys perusopetuksen opetussuunnitelmaan tehdään<br>
10.8.2022 mennessä.<br>
<br>
Päätös<br>
<br>
Ehdotus hyväksyttiin.<br>

Viranhaltijapäätökset<br>
KASOPLTK 10.02.2022 § 18<br>
Lautakunnalle saatetaan tiedoksi seuraavien viranhaltijoiden<br>
viranhaltijapäätökset ajalta 08.01.2022 – 04.02.2022.<br>
Sivistysjohtajan päätökset 3-18 §<br>
Varhaiskasvatuspäällkön päätökset 1-2 §<br>
Rehtorin, yläkoulu ja lukio, päätös 1 §<br>
Päätösehdotus<br>
<br>
Lautakunta päättää merkitä edellä mainitut viranhaltijapäätökset tietoon<br>
saatetuiksi ja päättää olla käyttämättä niihin kuntalain tarkoittamaa ottooikeutta.<br>
<br>
Päätös<br>
<br>
Ehdotus hyväksyttiin.<br>

Tiedoksiantoasiat<br>
KASOPLTK 10.02.2022 § 19<br>
OAJ:n Päijät-Hämeen alueyhdistys ry:n kannanotto 20.1.2022<br>
Kannanotto koskee suodattavien maskien hankinnasta<br>
varhaiskasvatuksen, koulujen ja oppilaitosten henkilöstön käyttöön.<br>
Kielitarjonnan monipuolistaminen<br>
Valmistelutyö kielitarjonnan monipuolistamisen osalta etenee<br>
seudullisen OPS-kehittämisryhmän kautta.<br>
Kunnallisen perhepäivähoidon kustannuskorvaukset vuodelle<br>
2022<br>
Suomen Kuntaliitto lähettää oheisena suosituksen kunnallisen<br>
perhepäivähoidon kustannuskorvauksista vuodelle 2022.<br>
Vääksyn Yhteiskoulun rakentaminen<br>
YIT ja Asikkalan kunta ovat allekirjoittaneet sopimuksen Vääksyn<br>
yhteiskoulun suunnittelusta ja toteuttamisesta elinkaarimallilla, jonka<br>
hankinta toteutettiin kilpailullisella neuvottelumenettelyllä.<br>
Sopimuksen yhteenlaskettu arvo on noin 28 miljoonaa euroa.<br>
Rakennustyöt alkavat kevään 2022 aikana ja koulu otetaan käyttöön<br>
syyslukukauden alussa 2024.<br>
Päätösehdotus<br>
<br>
Lautakunta merkitsee asiat tiedoksi<br>
<br>
Päätös<br>
<br>
Ehdotus hyväksyttiin.<br>

Muut asiat<br>
KASOPLTK 10.02.2022 § 20<br>
<br>
Lautakunnalle kerrottiin valmistelussa olevat palvelu- ja<br>
joukkoliikenne asiat.<br>
Lautakunnalle kerrottiin, että arviointi on tulossa.<br>
Lautakunnalle kerrottiin koulukiusaamisen tilanne ja<br>
keskusteltiin erilaisista malleista puuttua siihen.<br>
Edellä mainittuihin asioihin palataan kevään aikana.<br>

<br>
MUUTOKSENHAKUKIELTO<br>
Oikaisuvaatimusta tai kunnallisvalitusta ei saa tehdä päätöksestä, joka koskee:<br>
-<br>
<br>
-<br>
<br>
vain valmistelua tai täytäntöönpanoa (KuntaL 136 §)<br>
virka- tai työehtosopimuksen tulkintaa tai soveltamista ja viranhaltija on jäsenenä<br>
viranhaltijayhdistyksessä, jolla on oikeus panna asia vireille työtuomioistuimessa<br>
(KVhl 50 § 2 mom.)<br>
etuosto-oikeuden käyttämättä jättämistä (EtuostoL 22 §)<br>
<br>

Muutoksenhakuohje koskee pykäliä: § 17<br>
OIKAISUVAATIMUSOHJEET<br>
Tähän päätökseen tyytymätön voi tehdä kirjallisen oikaisuvaatimuksen.<br>
Päätökseen ei saa hakea muutosta valittamalla tuomioistuimeen.<br>
<br>
Oikaisuvaatimusoikeus<br>
<br>
Oikaisuvaatimusaika<br>
<br>
Oikaisuvaatimuksen saa tehdä:<br>
<br>
<br>
se, johon päätös on kohdistettu tai jonka oikeuteen, velvollisuuteen tai<br>
etuun päätös välittömästi vaikuttaa (asianosainen), sekä<br>
<br>
<br>
<br>
kunnan jäsen.<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimus on toimitettava Asikkalan kunnan kirjaamoon määräajan<br>
viimeisenä päivänä ennen kirjaamon aukioloajan päättymistä.<br>
Asianosaisen katsotaan saaneen päätöksestä tiedon, jollei muuta näytetä,<br>
seitsemän päivän kuluttua kirjeen lähettämisestä. Käytettäessä tavallista<br>
sähköistä tiedoksiantoa asianosaisen katsotaan saaneen päätöksestä tiedon,<br>
jollei muuta näytetä, kolmantena päivänä viestin lähettämisestä.<br>
Kunnan jäsenen katsotaan saaneen päätöksestä tiedon seitsemän päivän<br>
kuluttua siitä, kun pöytäkirja on nähtävänä yleisessä tietoverkossa.<br>
Tiedoksisaantipäivää ei lueta oikaisuvaatimusaikaan. Jos oikaisuvaatimusajan<br>
viimeinen päivä on pyhäpäivä, itsenäisyyspäivä, vapunpäivä, joulu- tai<br>
juhannusaatto tai arkilauantai, saa oikaisuvaatimuksen tehdä ensimmäisenä<br>
arkipäivänä sen jälkeen.<br>
<br>
Oikaisuvaatimusviranomainen<br>
<br>
Viranomainen, jolle oikaisuvaatimus tehdään, on Kasvatus- ja<br>
opetuslautakunta<br>
Kirjaamon yhteystiedot:<br>
Postiosoite: PL 6, 17201 Vääksy<br>
Käyntiosoite: Rusthollintie 2, 17200 Vääksy<br>
Sähköpostiosoite: kirjaamo@asikkala.fi<br>
Faksinumero: (03) 888 6268<br>
Puhelinnumero: (03) 888 6111 (vaihde)<br>
Kirjaamon aukioloaika on maanantaista perjantaihin klo 9 - 15.<br>
<br>
Oikaisuvaatimuksen muoto ja sisältö<br>
<br>

Oikaisuvaatimus on tehtävä kirjallisesti. Myös sähköinen asiakirja täyttää<br>
vaatimuksen kirjallisesta muodosta.<br>
Oikaisuvaatimuksessa on ilmoitettava:<br>
<br>
<br>
<br>
<br>
päätös, johon haetaan oikaisua<br>
miten päätöstä halutaan oikaistavaksi<br>
millä perusteella oikaisua vaaditaan.<br>
<br>
Oikaisuvaatimuksessa on lisäksi ilmoitettava tekijän nimi, kotikunta,<br>
postiosoite ja puhelinnumero.<br>
Jos oikaisuvaatimuspäätös voidaan antaa tiedoksi sähköisenä viestinä,<br>
yhteystietona pyydetään ilmoittamaan myös sähköpostiosoite.<br>
<br>
Pöytäkirja<br>
Päätöstä koskevia pöytäkirjan otteita ja liitteitä voi pyytää Asikkalan kunnan<br>
kirjaamosta.<br>
<br>
Muutoksenhakukielto<br>
Päätöksestä, joka koskee työsopimussuhteeseen perustuvaa asiaa, ei saa<br>
valittaa, tehdä oikaisuvaatimusta tai saattaa asiaa hallintoriita-asiana<br>
käsiteltäväksi, jos asianosaisella tai hänen työntekijäyhdistyksellään on oikeus<br>
panna asia vireille työtuomioistuimessa tai yleisessä alioikeudessa.<br>
Työsuhdetta koskeviin päätöksiin liittyvät erimielisyydet käsitellään yleisessä<br>
alioikeudessa (käräjäoikeus); riita-asiat pääsääntöisesti Helsingin<br>
käräjäoikeudessa ja rikosasiat sen paikkakunnan tuomioistuimessa, missä rikos<br>
on tehty.<br>
Työtuomioistuin käsittelee ja ratkaisee työntekijöiden työehtosopimusasiat ja<br>
viranhaltijoiden virkaehtosopimusasiat sekä kunnalliseen<br>
virkaehtosopimuslakiin ja työehtosopimuslakiin perustuvat riita-asiat.<br>
<br>
